Звяртаючыся да новага міністра, Аляксандр Лукашэнка адзначыў, што спыніўся на кандыдатуры Ігара Карпенкі, выбіраючы сярод многіх прапанаваных. “Вас не трэба пераконваць у тым, якая ўвогуле ў нас павінна быць адукацыя”, — сказаў прэзідэнт. “Вы чалавек прагрэсіўны. І вы выдатна ведаеце недахопы нашай савецкай адукацыі, непасрэдна ведаеце лепшыя школы краіны і іх недахопы. У вас вялікі вопыт работы ў сацыяльнай сферы, перш за ўсё ў адукацыі. Гэта галоўныя фактары, якія схілілі мяне да таго, што менавіта Карпенка павінен сёння ўзначаліць гэты напрамак”, — растлумачыў сваё кадравае рашэнне кіраўнік дзяржавы. Аляксандр Лукашэнка падкрэсліў, што перад Ігарам Карпенкам стаіць многа задач па развіцці і вырашэнні розных праблемных пытанняў у адукацыі. У тым ліку гаворка ідзе пра далейшую рэалізацыю азначанай для гэтай сферы канцэпцыі, удасканаленне вучэбных праграм. “На жаль, мае ўстаноўкі не ў поўным аб’ёме рэалізаваны ў адукацыі, і вам гэта ўсё трэба будзе рэалізаваць”, — адзначыў прэзідэнт.